NYUMBA NZURI SIO LANGO INGIA NDANI UONE.

Luru alikuwa Binti mrembo sana kijinini mwetu. Kila mtu kijijini mwetu
alitamani sana kuwa rafiki yake. Luru alikuwa sio mrembo tu Bali pia
shuleni alikuwa wembe. Wazazi wake walijivunia sana mtoto wao. Alikuwa
tunu kwa majirani na walimu shuleni. Kila mtu alikuwa anamumininia sifa
kemu kemu. Siku ya kupewa zawadi shuleni alipokea zawadi tele, sio
mwanafunzi Bora wilayani, si mwanafunzi Bora shuleni, si mwanafunzi safi
shuleni, si mwanafunzi mwenye heshima na sio mwanafunzi mwenye lugha
safi shuleni. Luru alipoulizwa kile angependa kuwa alisema kuwa
angependa kuwa darktari ili wauguze watu wanaumwa na magonjwa
mbalimbali. Mtu angeumia shuleni basi Luru angejitolea kimfanyia huduma
ya kwanza. Shuleni Luru alijipatia jina Darktari Luru. Luru hakusita
kuwasaidia wanafunzi wengine waliokuwa hawaelewi vyema kile mwalimu
angefunza angalau kupata kiduchu Cha somo.

Siku zilipita basi na Luru akafika darasa la nane. Wazazi wake
hawakukawia kumutafuta mwalimu angalau amsaidie Luru kudurusu masomo
yake. Lilikuwa azimio la kila mmoja kuwa Luru angeo goza shuleni kwa
alama nzuri na za kuridhisha. Mtihani wa darasa la nane ulikamilika na
basi matokeo yake yakawa ya kuridhisha mno. Luru alikuwa amepita ajabu
na hata akapokezwa mfadhili na wizara ya Elimu. Alikuwa ndiye Binti Bora
zaidi kwenye taifa. Kila mtu alijawa na furaha. Shuleni walimpokeza
zawadi tele na kumpa pongezi kwa wingi. Wazazi wake walimuombea mema na
kumurai Mola azidi kuwajalia waweze kuona mwanao akifaulu zaidi. Binafsi
nikienda kumuona Luru kwao angalau nimpe pongezi zangu na pia nitake
kuwajulia hali wazazi na wadogo wake pale nyumbani. Luru alinishangaza
ajabu. Alinipa sharubati kwa kikombe chafu na pia kupiga funda la
sharubati kisha akanipokeza. Nilipolalamika alinihakikishia kuwa
sharubati hiyo ilininuliwa na wazazi wake kwa hivyo nisilalamike.

Nilirejea nyumbani nikiwa na wasi wasi mno. Sikuamini kuwa yule alikuwa
Luru yule mmoja niliyemfahamu. Nilikuwa nmeyadikia malalamishi hayo
kutoka kwa rafiki zangu lakini sikuweza kuamini kwa kuwa shuleni
nilimfahamu kama msichana mwenye hulka nzuri. Nilimhadithia mama
kumuhusu Luru lakini pia alibaki kastaajabu. Alikiri kuwa huenda mimi
ndiye niliyemkwaza Luru. Alikiri kuwa Luru hana tabia kama hizo
nilizosema. Nilijiunga na kidato cha kwanza kwenye shule ya Kitaifa naye
Luru akajiunga huko ingawa yeye alikuwa na wafadhili aliopokezwa na
Wizara ya Elimu kufuatia kufaulu kwake kwenye mtihani. Shuleni Luru
alikuwa bado anang'aa ingawa hakutaka kujihusisha nami kama ilivyokuwa
kwenye shule yetu ya msingi kisa na maana nilikuwa maskini kumuliko na
hakutaka wanafunzi wengine wafahamu kuwa tulikuwa tunajuana. Tuliendelea
kukaa naye ila alikuwa na tabia nyingine ya wivu ndani yake. Kila
nilipomshinda kwenye mjara u basi angenitafuta na kinikemea kuwa niache
kumuharibia sifa kwa kujifanya wembe la si hivyo nisiwahi nenda kwao.

Tulizidi kuwa naye na mwishowe thkafika kidato cha nne. Marafiki
aliokuwa nao kidato cha kwanza sio wale aliokuwa nao kidato cha kwanza
kisa alikuwa amekosana nao. Marafiki wake wengi walilalamika kuwa
alikuwa mchafu kwenye bweni na hivyo mara nyingi walikuwa wanazozana kwa
sababu ya Hilo. Vile vile Luru alikuwa mchoyo ajabu. Hakutaka kuwapa
wenzake chochote walichomrai awaazime. Kufikia muhula wa mwisho Luru
alikuwa hana rafiki tena. Marafiki zake walikuwa tu walimu ambao
hawakufahamu tabia zake na basi walimchukulia kuwa mwanafunzi Bora
kufuatia tabia zake za nje. Tulifanya mtihani wa kidato cha nne na basi
kila mtu akamshika njia akaenda zake. Nyumbani sikuwahi kuenda kwao Luru
kwa kuwa nilijua atanirudisha kivumbi. Mtihani wa Kitaifa ulitangazwa
nasi tuakaitwa tujiunge na vyuo mbali mbali. Luru alienda kujiunga na
chuo na kisha kufanya kozi ya udaktari naminnikaamua kufanya kozi ya
ualimu.

Chuoni Luru alipata mchba aliyejitolea kumuoa. Basi wakafanya mipango ya
ndoa na wote wakaahidiana kuenda kuwaonya wazazi. Mpenzi wa Luru alikuja
kwao na kuwaomba wazazi wamuruhusu amuoe mwanao. Walikubaki bila kusita
. Ndoa ya kiajabu ilifanyika na Luru akaozwa kwa mchumba wake. Baada ya
muda mfupi Luru alikuwa amerejea nyumbani kwao. Hakuna aliyefahamu
chanzo Cha Luru kurejea nyumbani kwao hivyo ghafla. Luru hakutoka
nyumbani kwao ili asije akaulizwa chanzo Cha yeye kuwa huko. Inasemekana
kuwa alishindwa kumukidhi mumewe. Alikuwa mchafu na siyeweza kuwasiliana
na mumewe vyema na basi walishindwa kuishi pamoja na ikabidi ampe
talaka. Chambilecho wahenga nyumba nzuri sio lango.


Question: Luru alipokezwa mfadhili na nani
Answer: Wizara ya elimu